CELEX: 62016TN0113
Language: fi
Date: 2016-03-21 00:00:00
Title: Asia T-113/16: Kanne 21.3.2016 – Arctic Cat v. EUIPO – Slazengers (Pantterin kuva)

17.5.2016   
            
            
               FI
            
            
               Euroopan unionin virallinen lehti
            
            
               C 175/22
            
         Kanne 21.3.2016 – Arctic Cat v. EUIPO – Slazengers (Pantterin kuva)
   (Asia T-113/16)
   (2016/C 175/26)
   Oikeudenkäyntikieli: englanti
   
      Asianosaiset ja muu osapuoli
   
   
      Kantaja: Arctic Cat, Inc. (Thief River Falls, Minnesota, Yhdysvallat) (edustajat: asianajajat M. Hartmann ja S. Fröhlich)
   
      Vastaaja: Euroopan unionin teollisoikeuksien virasto (EUIPO)
   
      Muu osapuoli valituslautakunnassa: Slazengers Ltd (Burnham, Yhdistynyt kuningaskunta)
   
      Menettely EUIPO:ssa
   
   
      Riidanalaisen tavaramerkin hakija: Kantaja
   
      Riidanalainen tavaramerkki: Euroopan unionin nimeävä kansainvälinen rekisteröinti kuviomerkille (pantterin kuva) – Euroopan unionin nimeävä kansainvälinen rekisteröinti nro 941 684
   
      EUIPO:ssa käyty menettely: Väitemenettely
   
      Riidanalainen päätös: EUIPO:n viidennen valituslautakunnan 11.1.2016 asiassa R 2953/2014-5 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riidanalaisen päätöksen siltä osin kuin valitus hylättiin ja Euroopan unionin nimeävän kansainvälisen rekisteröinnin nro 941 684 suojan osittainen epääminen tavaroilta, joiden väitetään kuuluvan luokkaan 25 (moottoriurheiluajoneuvoille tarkoitetut vaatteet, mukaan lukien suojaavat päällysvaatteet, kypärämyssyt ja kasvosuojukset), pysytettiin
            
         
               —
            
            
               sallii Euroopan unionin nimeävän kansainvälisen rekisteröinnin nro 941 684 suojaamisen myös tavaroille, joiden väitetään kuuluvan luokkaan 25 (moottoriurheiluajoneuvoille tarkoitetut vaatteet, mukaan lukien suojaavat päällysvaatteet, kypärämyssyt ja kasvosuojukset)
            
         
               —
            
            
               velvoittaa EUIPO:n korvaamaan oikeudenkäyntikulut
            
         
               —
            
            
               velvoittaa Slazengers Ltd:n korvaamaan EUIPO:ssa käydystä menettelystä aiheutuneet kulut.
            
         
      Kanneperuste
   
   
               —
            
            
               Asetuksen N:o 207/2009 8 artiklan 1 kohdan b alakohtaa on rikottu.